CONSILIUL LOCAL  TIMIŞOARA                                                              Aprobat,

Direcţia  de Asistenţă Socială Comunitară Timişoara                                      PRIMAR 


Nr. ___________________                                                      Gheorghe Ciuhandu

REFERAT
privind modificarea Hotărârii Consiliului Local nr.92 din data de 30.03.2004 prin suplimentarea fondurilor alocate către Societatea Română Speranţa

Societatea Română Speranţa, cu sediul în Timişoara, str. Fagului nr. 17, este o organizaţie neguvernamentală care  s-a acreditat în anul 2006 ca furnizor de servicii sociale specializate, furnizând servicii sociale familiilor cu copii cu dizabilităţi mentale  şi polihandicap din Timişoara, oferind găzduire pe termen scurt şi asistenţă copiilor din familii care traversează perioade de criză.
 Hotărârea nr. 92 din data de 30.03.2004, prin care s-a aprobat asocierea Consiliului Local al Municipiului Timişoara cu Asociaţia Societatea Română Speranţa, pe o perioadă de 5 ani,  în vederea administrării unui Centru de tranzit pentru copiii cu handicap mintal ale căror familii se află temporar în imposibilitate de a-şi îngriji copilul, prevede la Art. 1, pct. 1 „ Consiliul Local al Municipiului Timişoara se obligă să asigure plata salariilor a 6 absolvenţi ai unor instituţii de învăţământ – la nivel de salarizare asigurat angajaţilor serviciilor similare ale Primăriei pe posturi de pedagog recuperator – angajaţi de asociaţie pentru acordarea serviciilor specifice”.
Prin adresa nr. SC2007- 010975/11.05.2007, înregistrată la Primăria Municipiului Timişoara, Societatea Română Speranţa, solicită o suplimentare a  fondurilor alocate

de la bugetul local, respectiv asigurarea  contravalorii salariului pentru încă o persoană angajată  ( bucătar) în cadrul Centrului. 
De asemenea se precizează că,  în anul 2006, acest salariu a fost  suportat din donaţii externe, măsură care  nu se mai poate realiza, deoarece donatorii externi au redus fondurile iar Societatea Română Speranţa se găseşte  în imposibilitatea de a suporta aceste cheltuieli. Este importantă menţinerea acestui angajat, deoarece astfel le este asigurată hrana adecvată copiilor cu polihandicap mental asistaţi în Centru, conform nevoilor alimentare stabilite de către medic.

Luând în considerare cele menţionate, în temeiul art.33, lit.(d) din Legea nr.47/2006 privind sistemul naţional de asistenţă socială şi  în conformitate cu prevederile art. 36, alin. (6), pct. 2 din Legea  nr. 215/2001 privind administraţia publică locală, republicată,  propunem:
· modificarea Hotărârii Consiliului Local nr.92 din data de 30.03.2004 prin suplimentarea fondurilor alocate către Societatea Română Speranţa, respectiv asigurarea  contravalorii salariului pentru o persoană angajată  ( bucătar) în cadrul Centrului, care se adaugă contravalorii salariilor celor 6 angajaţi ai Centrului, pentru care există finanţare conform Hotărârii Consiliului Local amintite.

